
De mă voi scula pe mulţi 
am să popesc şi eu... 
C. Negruais, Alexandru Lăpușneanu Vodă IV. 

Cu finalizarea alegerilor activitatea 
agitatorilor a încetat şi acum începe 
activitatea nou aleşilor deputaţi. 
Lucru firesc că în aceasta activitate 
ori care deputat năzueşte să ie 
condus în prima linie de principiul 
de aşi asigura în cercul său electoral 
simpatiile alegătorilor, şi anumea 
atît acelora, cari Pau sprijinit, cît 
şi acelora, cari l'au combătut. Cel 
puţin aşa dictează raţiunea. 

Şi pe cît ne este cunoscut, nou 
aleşii deputaţi, conduşi de acest 
principiu, au şi început a se pune 
cu alegătorii lor în legătură, în 
scopul de aşi procura datele necesare 
pentru aducerea la îndeplinirea a 
programului, pe baza căruia şi-au 
pus candidatura, şi de a se achita 
cu încetul de promisiunile date 
alegătorilor. În orişice caz însă toţi 
au început o activitate pacinacă,. 

Numai unul din nou aleşii de- 
putaţi, unul care totdeuna a fost 
mindru de a se putea deosebi, de 
ceilalţi muritori prin extravagaţele 
sale, a început o activitate diametral 
opusă principiului, la care aderează 
ceilalţi deputaţi oactivitate care numai 
linişte şi pace nu ni va aduce; 
acest unul e deputatul cercului 
electoral Gurahumorului - Solca, e 
Aurel Onciul: aşa asul deputat ță- 
rănesc. Născut din părinţi fii de 
preot, acest bărbat preoțimea noastră 
o înduşmăneşte cu 0 ură şi o pa- 
timă, de cari însuşi străinii se miră. 
Din pornirile sale ese evident la 
iveală că el aceasta n'o face, cu 
scop de a îndrepta pe unul sau 
pe altul din acest corp, ci cu vă- 
dita intenţie de a nimici vaza şi 
trecerea preoţimei în ochii poporului. 

În campania electorală recentă 
preoțimea, care pe baza culturii 
sale superioare pînă acuma a fost 
chemată, să steie în fruntea tuturor 
mișcărilor poporului nostru, a celor 
culturale şi confesionale, i-a făcut 
d-lui Onciul opoziţie atit de ho- 
tărită, încît ])-sa numai prin în- 
trebuinţarea mijloacelor celor mai 
condemnabile şi dupre ce a cheltuit 
o sumă enormă, a reuşit cu 0 ma- 
ioritate de voturi proporţional destul 
de mică. 

Ca recompensă dl Onciul a jurat 
preoţimei noastrerăsbunare straşnică. 

Chiar a două zi dupre balotaj 
ni sa oferit tristul spectacol de al 

videa şi auzi pre nou alesul deputat 
strigînd în gura mare prin toate 
localurile publice din capitală, lo- 
caluri unde D-sa petrece cu pre- 
dilecţiune, că acuma va arăta el 
preoţimei puterea sa ; cu faţa aprinsă, 
cu ochii încruntaţi, făcînd chiar 
clăbuci la gură, lam putut auzi 
zicînd, că nu se va linişti, pînă 
nu va aduce poporul întracolo, ca 
să stupească preoţimei în faţă şi să 
arunce dupre preoţi cu pietre; 
idealul şi rostul său pe lumea asta 
e numai nimicirea preoţimei; în 
fiecare zi va mîuca cite un popă 
fript şi restul, împărţindu-l în trei 
părţi, pe una o va trimite la mă- 
năstire, a doua, Jupre ce-i va fi 
ras barba şi musteţele, o dă din 
slujbă afară, ear partea a treia o 
s'0 bage la crimnal. 

Acestea le striga cu o voace atit 
de stridentă, încît trebuiai să crezi 
că ai înaintea ta ori pe un nebun, 
sau pe un bețiv de tot turmentat. 


Deprinşi cu fel de fel de înjurături 
şi amerinţări din partea democraţilor, 
am trebui noi numaidecît să trecem 
preste astfel de espectoraţiuni la 
ordinea zilei. Şi am face-o, dacă 
nou alesul deputat ar îi vorbit 
astfel de vorbe numai prin localurile 


publice din  Cernăuţ. D-sa însă 
acestea vorbe le-a rostit şi în- 
naintea poporului prin cele comuni, 


D-sa a determinat'o şi pre maica 
sa, remasă văduvă dupre un preot 
gr. or. şi profesor la facultatea 
teologică dela universitatea din 
Cernăuţ şi însaşi fiică de preot, a 
rosti asemenea vorbe în gura mare; 
ba chiar să se mîndrească cu fiul 
ei, care zice că-i în stare să facă 
astfel, de năsdrăvănii. 


Împrejurarea asta ne sileşte să 
cercetăm cari sînt cauzele unei uri 
atît de neîmpăcate din partea lui 
Aurel Onciul contra preoţimei noastre 
şi urmările produse prin ţinuta 
sa ostilă preoţimei în masele popo- 
porului nostru. 


Dela înjghebarea partidului de- 
mocrat încoace, sînt acuma 3 ani, 
am putut observa un curent în= 
dreptat contra preoţimei noastre, 
cu intenţia de a nimici vaza ei şi 
totodată de a ridica vaza stării în- 
văţătoreşti la un nivel mai mare. 
Acest curent a fost întrodus de 
întemeitorii acestui partid, de Aurel 
Onciul şi Florea Lupu, cari, cunos- 
cînd că preoțimea din ţară stă pe 
aceesş treaptă de cultură ca și 

Domniile lor, au presupus cu drept 
cvvînt, că aceasta nici cînd nu li 
va presta servicii de slugă la dir- 
loagă, întru ajungerea scopului de 
a acapara toată puterea în mîinile 
lor. Deci şi-au căutat alte elemente 
mai accesibile şopoatelor demagogice 
și au căutat atita, pînă li-a succes 
să afle unelte oarbe pentru propa- 
garea mişcării lor în ceata tinerilor 
învăţători, pe cari cu vorbe dulci, 
cu promisiuni de tot felul, mai 
ales însă cu promisiuni, de ali 
mări lefurile astfel, ca să fie egali 
cu funcţionarii statului, i-au ade- 
menit. să se înhame la carul poli- 
ticei de interese pur personale. 

Cu armata asta domnii democrați 
au început fără orişice cauză vajnică 
o lupiă de tot patimaşă contra 
tuturor clementelor conservative, în 
prima linie contra preoţimei. Şi 
lupta asta au început'o ei cu atitu 
forţă şi cu atîta deconsiderare, încît 
aceste elemente, uimite de vijiliea 
ce a venit asupra capului ei, sa 
dat sperieată în lături, lăsindu-li 
democraţilor teren liber. Cu toate 
astea organul lor de publicitate 
» Voința poporului« n'a încetat de 
a publica serii întregi de articoli, 
din cari necontenit se auzea refrenul: 
»fereşte-te popor, de preoţime, căci 
ea îţi este cel mai mare dugmane. 
Ba, au fost puşi vr'o ciţva învăţători 
la cale să adreseze poporului şi o 
scrisoare deschisă, în care aristo- 
craţiea şi preoțimea noastră e făcută 
de batjocură. Și scopul acestei ac- 
ţiuni ? Nu era altul decît procurarea 
de sinecuri pentru dl Lupu şi fa- 
milianţii săi dupre ce vor fi pus 
mîna pe cîrma ţării. 

Şi scopul şi l-au ajuns. DILEI. 
Lupu deveni prezident la banca 
ţării, membru în comitetul ţării, 
membru în consiliul şcolar ş. m. a. 
posturi cari îi aduc D-sale un venit 
anual curat de 24000 coroane, 
pecînd cumnaţii săi, Aurel gi Tit 
Onciul, deveniră deputaţi în consilii 
comunale, în dieta ţării, ba cel 
dintii deputat şi în senatul im- 
perial. 

În calitatea lor de deputaţi, ori 
de au făcut ceva pentru folosul ob- 
ştesc, vom discuta de altă dată; 
pentru folosul lor propriu însă ştie 
toată lumea că au isprăvit multe, 
dar că mai multe încă aveau de 
isprăvit. 

Știind prea bine, că ceea, ce mai 
au de isprăvit, numai atunci vor 
putea isprăvi, dacă vor remănea la 

putere, la alegerile recente din 
senatul imperial, democraţii s'au 
întrepus cu toată puterea pentru 
reuşita candidaţilor democrați; dar 
norocul i-a părăsit; din cinci man- 
date au cucerit numai unul și acesta 
cu jertfe colosale, jertfe aduse diu 
punga democraţilor şi jertfe impuse 
poporului nostru. 

Va sa zică democraţii tot sau 
ales măcar cu un mandat; dar 
poporul cu ce? 

Preoţimea, a cărei vază cu toate 
sforţările »>V. P.« nu a putut pînă 
acuma fi nimicită, a fost în cam- 
pania asta electorală un obiect de 
un atac grozav din partea demo- 
craţilor prin uneltele lor, prin în- 
văţători ; a fost atăcată cu armele 
cele mai murdare pe toate terenele 
sale de activitate; pînă şi interiorul 
bisericei n'a fost cruțat. 

Poporul a fost aţiţat contra preo- 
ţimei, îndemnat la mituiri, la ne- 
cinste, la bătăi, la şiretlicuri şi 
mai presus, la beţii. 

Momentan domneşte în poporul 
din cercurile electorale Dorna-Cimpu- 
lung şi Gurahumorului-Solca o ast- 
fel de destrăbălare, încît chiar şi 
învățătorii, acei cari au contribuit 
atit de mult la această stare, sunt 
pătrunşi de fiori reci cînd se gindesc 
la viitor. Şi acestea toate de dragul 
unui bărbat. 

Putea-va oare acest bărbat cîndva 
să-şi deie sama de faptele sale cri- 
minale faţă de poporul romin; 
putea-va acest bărbat cîndva să 
delăture  destrăbălarea,  desorgani- 
zarea şi demoralizarea virîtă de el 
cu de-a sila în popor; pute-va d-sa 
repara daunele materiale ce le su- 
fere poporul din cauza acestei stări ? 

Dacă eşti, d-le Onciul, un prietin 
atît de mare al poporului, grijeşte 
pentru pace în cercul d-tale elec- 
toral şi lasă-te de mîncatul popilor 
fripţi şi disciplinarea acestora, căci 
cine sapă groapa altuia cade singur 
în ea. Vegri. 


Să ne trezim! 


Alegerile sau sfirşit. Învingători sau 
învinşi, toți se simt ușuraţi, căci sigu- 
ranța, peirii e mai suportabilă ca neli- 
niștea, îndoielii. 

Reflexiuni pe urma alegerilor nu se 
fac, căci toţi sint blazaţi, obosiţi, de in- 
teresul prea viu, care l-au manifestat ne- 
numărate săptămîni. Suprafaţa e liniștită, 
ca oglinda mării ; e o liniște, care aduce 
aminte — nu a pace — ci a moarte. 

Dar şi liniştea aceasta e aparentă — 
căci ce fierbe şi clocoteşte înlăuntru nu 
ştie nimeni, nu vrea să ştie nimeni. 

Și totuşi, prin bharhătul străinilor, în 
sgomotul infernal, cu care se ciocnesc 
patimele noastre »politicec, pare a pă- 
trunde încet, adînc, un glas tainic, un 
glas care, dacă l-am auzi mai deaproape, 
ni-s'ar încrincena carnea pe trup: »glasul 
țărănimii, glasul celor ce ne hrănesc, 
acelor ce rabdă mai mult ca Christos şi 
totuşi nu se pling, acelor, cari ne-au 
păstrat prin veacuri, neștirbite, datinele 
şi dulcea limbă străbună, dar cari azi 
sint frinți, gîrbovi de muncă, foame şi 
îndelungă asuprire, un glas care deobşte 
e duios, dar furtunatec la minie, glasul 
ţăranului ce răscoleşte din an în an 
brazdele negre, îngrășate de singele stră- 
moşilor și de sudorile părinților lor: Voi 
domnilor, colo la tirg, cari aveţi copii 
puţini, şi curţi cu sute de încăperi, nu 
uitaţi, că nouă ne-o dat Dumnezeu copii 
mulți, iar colibele noastre sînt mici, să- 
răcăcioase, și crivățul ne frige amarnic 
iarna, iar vara ne plouă în colibă, nu 
uitaţi, cînd vă culcați în pat de puf, că 
noi dormim pe pietre şi avem la căpătii 
adeseori cărămizi, voi, pe cari vă tură 
somnul, îngînindu-vă cu visuri de plăcere 
şi dragoste, aminte să vă fie, că noi nu 
putem adormi seara în grija zilei de 
mâne, care ne va aduce iarăşi chin, ne- 
voi, cămătari. Împăratul, în mila lui, a 
socotit să ne îndrepte soartea, şi ne-a 
dat voia să ne alegem oamenii nostri în 
sfatul său, Ce folos? Noi am dat glasul 
celor, cari se făleau că sint oameni de 
ai nostri, şi —- astăzi, au trecut ani de 
atuncea, noi tot săraci, tot proști, tot nă- 
Căjiți am rămas. A venit iarăși sorocul 
de alegere, noi am dat glasul unde am 
gîndit că-i bine, şi ii rugăm frumos pe 
acei, ce au avut norocul să ese aleşi, să 
poarte grijă de nevoile noastre, căci dacă 
sint feţele lor palide şi ofilite de nopţile 
petrecute în plăcere și destriu, ale noa- 
stre sînt galbene și brăzdate de năcazuri 
fără de număr. Ei se laudă că ne-au 
trezit din somnul neștiinței, dar să știți, 
că mai bine tăceau, dacă ne-arfi lăsat, 
proşti. Căci ne-am trezit numai, ca să 
vedem mai bine, să simțim mai grea 
crucea, ce o purtăm, ne-am trezit ca să 
vedem cit de sus siînteţi voi, şi cât de 
urgisiți sîntem noi, să vedem, că mulţi 
din voi, cînd se apropie de noi în haina 
mielului blind, nu sint alta decît lupi 
nesăţioși. Voi, puţinilor, dar aleși, cari 
nu sînteţi întinaţi încă de iubirea bunu- 
rilor, câştigate pe nedrept, din sfinta noa- 
stră muncă, fie-vă milă de noile. 

Țărănimea e greul națiunei, masa com- 
pactă, indistructibilă, care e în stare a 
rezista orișicînd potopului străin, cu care 
sintem tocmai noi mai mult binecuvîn- 
taţi, ca alte popoare. O pătură cultă, 
național crescută, ar trebui dar să în- 
ţeleagă, că poate fi numai atunci conștie 
de datoriile ei față de neam, dacă îngri- 
jește mai mult, ca de ori ce, de soartea 
țărănimei obijduite. 

Pină acuma nu sa făcut aceasta. Dacă 
o parte din aşanumita inteligență, sa co- 
borit în bojdeuca, sărăcăcioasă, cu misiune 
vezi doamne apostolică, a făcut-o aceasta, 
vădit din interes politic. 

E natural dar, că au fost primiți cum 
se şi cuvine, și roadele sînt după chipul 
și asămănarea sămănătorului. Astăzi mulță- 
mită agitaţiunilor electorale nemai pome- 
nite, țărănimea e în mare parte educată 
și instruată »politiceştec, dar e mai, mai 
pierdută naţionalminte. 

Poporul e trezit, dar fără conducător, 
fără oameni, căci învăţătorimea în mare 
parte a grijii ca preoțimea să piardă 

din vaza sa, pierzind şi singură întreaga 
încredere a poporului, în care să-şi poată 
pune încrederea, pe cari să-i stimeză și 
să-i iubească, el să află azi într'o stare 
anarhică, care numai spre priință nu-i 
poate îi. 

Cind se va trezi pătura noastră cultă, 
— care în mare parte dă pe față un 
cinism şi o indiferență revoltătoare — 
din letargia ei și a simți și ea, că are 
o misiune mai nobilă, pe acest bulgăr 
de pămînt, atunci poate, poate să uă- 
dăjduim în sosirea unor vremi mai bune. 

Dar să nu fie prea tîrziu! 

lon lonașcu. 

Din Mahala: 


Stimate d-le redactor ! 

Rugăm să binevoiți a primi următoa- 
rele știri în gazeta D-voastre » Apărarea 
Naţionalăc. 

Din bătrini am apucat zicala, că ferice 
de acel sat, care are un preot și o şcoală, 
căci locuitorii din astfel de sat au de 
cine să fie povăţuiți. 

Şi cu drept cuvînt spuneau bătrînii 
nostri astfel. Preotul şi învățătorul sint 
bărbaţii, cari răspîndesc lumina între po- 
poreni, cel dintii arătindu-li calea drep- 
tății și al doilea învățindu-i carte. 

Cum a fost prin alte sate nu ştim, 
dar la noi pină nu de mult, doamne bine 
mai era. Și acuma n'ar fi rău, dacă aceste 
capuri sătești şi-ar griji numai de tre- 
bile lor. 

În sat avem preoţi, cari fac cinste la 
toată preoțimea, avem preoţi, pe cari, se 
pare, că chiar Dumnezeu ni i-a trimis, 
aşa-s de cu tragere de inimă pentru po- 
por și aşa de bine ne povăţuesc în toate 
trebile noastre sătești şi gospodăreşti. 
Întreg satul ni dorim ca să fim” şi noi 
și copiii nostri părtaşi numai de astfel 
de preoţi şi să auzim că și celelalte sate 
se fălesc cu preoți tot astfel de buni, 

Şi învățător am avut buni, căci la noi 
cea mai mare parte din sat, femei şi 
bărbaţi, ştie carte. 

Şi acuma ar fi buni, numai dacă s'ar 


lăsa de trebile politice şi ar griji mai | 


mult de luminarea copiilor nostri. 

Pină înainte de alegeri învățătorii nostri 
erau drept învăţători ai poporului şi pen- 
tru luminarea poporului mergeau mînă 
în mînă cu preoții nostri. 

Cum au venit alegerile numai ce am 
văzut că învățătorii, spre fericirea satului 
însă nu toți, ci numai cei mai tinerei, 
cari încă nu-și pot da sama de toate 
faptele lor, au început a se feri de preoţi 
și a învăţa oamenii să meargă la alegere 
numai pentru dl Cuparenco, căci numai 
acest domn e vrednic să steie 
împărătesc, ziceau ei. 

La alegeri noi am ascultat de pove- 
pile altora şi am glăsuit mai toţi pentru 
dl Isopescu și acum credeam că și domnii 
învățători or lăsa politica şi s'or apuca, 
de lucrul lor. 

Dar ţi-ai găsit-o. O samă din ei au 
început chiar acuma a pismui pe părinții 
acelor copii, cari au mers cu dl [sopescu. 

Aşa s'a întîmplat săptămîna trecută, 
că băietul lui Dumitru 'oderaş, care a 
mers cu Cuparenco, a repezit pe băietul 
lui Georgi Hostiuc, care a mers cu dl 
Isopescu, încît s'a sfărimat un geam din 
şcoală. 

Învățătorul Cudla, căruia i-au spus 
toți copiii, că la spargerea geamului e 
numai Toderaș de vină, a hotărît însă 
ca Hostiuc să plătească geamul şi anume 
1 cor., şi pînă nu va fi coroana plătită, 
l-a depărtat pe Hostiuc din școală; iar 


în sfatul, 

băietul lui Ilie Doroş care tot cu dl Iso 
pescu a mers, a fost depărtat dela școală, 
sub cuvînt că cămeşa-i este neagră, cu 
toate că mai era şi alți băieți cu căme: 
șile negre. Am ruga pe dl superior Scalat 
pe care-l cunoaștem de mulți ani de om 
de tot cinstit şi pe consiliul școlar din 
sat să facă rîndueală cu lucrurile astea, 
căci ar fi păcat din pricina unui băle- 
ţandru, să ni stricăm traiul. 
Mai mulţi gospodari. 


Din Țureni. 
In atenţiunea consiliului cultural al ţării. 


La stăruința comitetului cultural al 
țării li s'a pus la mai mulți învățători 
la dispoziţie, afară de grădina lîngă edi- 
ficiul şcolar şi cite o grădină, cu scopul că 
acestea să le întrebuinţeze pentru culti- 
varea de pomi, în special de meri, peri, 
perji, prune, etc. pe can apoi au să-i 
împărțească între poporeni, ca în modul 
acesta, poporul să ajungă la pomete. În 
multe sate învățătorii, cărora li s'a în- 
credinţat conducerea acestor grădini își 
împlinesc dătorințele ; culuivă pomi ro- 
ditori şi apoi ii împărțesc la popor, fără 
ca să ceară un ban. Așa-i prin alte sate. 

La, noi învățătorul Vogel, om de legea 
noastră, încă are pentru treaba asta o 
grădină de 10 prăjini şi cultivă niște 
pomi roditori, de numai îţi ride inima; 
căci d-sa tare bine se pricepe la treaba 
asta ; dar ce folos; d-sa pomii cultivați 
nu-i dă la poporenii din sat, ci îi vinde 
la Rominia. În primăvara asta acest în- 
vățător a vîndut peste 170 pomi la un 
proprietar din Romiînia. Ori de a tost el 
împuternicit la lucrul ăsta, noi, neştiiind, 
ne adresăm cătră consiliul cultura al 
ţării cu rugarea să ni deie răspuns ce 
avem de făcut, ca pomii acești să rămînă 
în mîna poporului. 

Mai mulţi gospodari. 


.—— 





Din Mănăstirea- Humorului. 
Onorate d-le Redactor! 


Rog a binevoi a primi următoarele 
şire: 'Tot se aude din hbătrini, că amu 
îi lumea de apoi. Şi chiar acuma se vă- 
deşte asta. S'au aflat nişte filosofi, cari 
șau uitat mintea nu ştiu pe unde. După 
ce au gătit-o cu toate cele şi au rămas 
perduți și cu rușine și pentru că nu mai 
au avut ce birfi în voința poporului ga- 
zeta, cea mintuoasă despre părintele Isidor 
Ziavadoschi, au început chiar cu hargaţii 
părintelui minciuni, dar fără nici o ade- 
verință. Drept aceea este că părintele 
Zavadoschi fiind așa năcăjit cu totul 
aice la munte de hargat, a trebuit să se 
ducă odată spre ţară că doară mai sînt 
oameni în lume nu numai aici în Mă- 
năstirea Humorului. Şi s'a oprit prin 
Boian sau prin satele învecinate de lingă 
Cernăuţ. Aice în Boian s'au găsit o ne- 
norocită de femeie fiind fără bărbat cu 
2 copii, adecă un băiet şi o fetiță. Băie- 
tul avea cam vr'o 10 ani, vra să zică a 
putut ca să meargă cu 3 vituțe la păscut, 
Dară el fiind guriş şi îndărăpnic fără 
frică dela părinţi nu era nici de-o treabă, 
nici măcar două paie uu voia să rădice. 
Părintelui nu-i era nici de un folos şi-o 
pus la cale să-l deie la alt om în slujbă, 
că doară părintele nu putea să-l hră- 
nească și să-l îmbrace deageaba, pînea 
nu crește pe piatră şi straiele nu se iau 
din drum. Da par'că la alt gospodar o 
slujit? Din coadă de cîne nu mai faci sită 
de mătasă, mai mult pagubă decit folos 
îi făcea şi de aceea a zis gospodariul că 
nu face să ţie așa un băiet netrebnic pe 
lîngă casă. 

Femeia văzînd că nu-i şagă cu ne- 
trebnicul de băiet a trebuit să meargă 

la satul ei, pentrucă nime nui datoriu 
să-i ţie bachurii ei. Dară ce folos că 
cineva s'a apucat și n'o lăsat asta așa 
ci i-a mai făcut coarne, minciună de 
12 lăcătuită, nu minţiţi, că pe urmă 
sînteţi descoperiţi! Eu am fost şi sint 
de față şi toată nădejdea o am în pă- 
rintele. Nu-i drept că băietul a rămas în 
coteţ. Nu-i drept că au mincat mult. 
Ruşine vecinilor cari birfesc vorbe ne- 
coapte. 

Nu-i drept că nu plătește la vreme, 
căci un părinte şi un preot bun ca dom- 
nul Zavadovschi știe ce i-se cuvine unui 
hargat care-i cu priință cătră stăpin. 
Dacă cineva au părăsit slujba la vremea 
lucrului au așteptat încă rugaţi să vie la 
răfuială, părintele n'a avut nevoie să 
îmble după ei. ku pînă amu singur nu 
Pam ştiut pe domnul părinte Zavadoschi 
dintro depărtare așa mare, dară văd că-i 
om cu tragere de inimă şi cu suflet şi 
inimă blîndă. Cînd m'a luat dela Mahala, 
în sîmbrie înainte de un an mi-a plătit 
pe jumătate de an înainte şi mi-a dat 
preţ bun pe an şi mare bine mi-a mai 
prins, Dumnezeu să-i ajute, că eram dă- 
tor cu bani și avea să fie rău de toată 
casa noastră. Dară şi eu îmi dau silință 
și sînt de băiet mic în slujbă, dară cel 
ce nu lucrează nici să nu minince insă 
mie să-mi deie pace să trăiesc cum pot. 
Cine întinde vorba cu hargaţi, tot la 
hărgăție se trage. 

Mai departe nu-i drept că oamenii au 
strîns griţari la grițari şi au dat neno- 
rocitei femei din Boian de drum, că ea 
dela domnul părinte au căpătat bani de 
drum. Și domnii ceia cari se leagă de 
hargaţi să ştie și Landesschulratu de 
dînşii, că îs învățătoni și poftim frumos 
ca să nu ni-se mai intimple de aceste 
din partea domniei lor, că nu li-a merge 
bine. Nici hargaţii nu se iau din drum 
şi ei îs oameni cu suflet ca şi alţii. Vă 
rog nu vă supăraţi că am întirziat cu 
răspunsul că aşa-i primăvara îs cam în- 
curcat cu lucru. 

Cu toată stima 


Constantin Burcoschi, 
din Mahala, hargat la părintele Isidor 
Zavadoschi din Mănăstirea- Humorului. 





Primiţi Vă rog în coloanele preţuitulu: 
D-voastre jurnal următoarele: 

Din întîmplare am primit abia alaltă- 
eri numerele din > V. P.« dela un sătean 
al meu, cari toți au voit să-mi îndosască 
Voința ca să n'o citesc și astfel mă 
grăbesc a răspunde scriitorilor din »Vo- 
ința Poporului<. 

Mai întîi mă îndrept cătră stimatul 
subsemnator al articolului din Nr. 22 
p. 7. domnul învățător Simion Medvighi, 
care este şi urzitoriul articolului din Nr, 
precedent. 

D-le înv! Articolul din »Dreptateac 
nu au izvorit din pana mea dară eu am 
fost acela care am arătat o carte de 
restituire unde eşti  Dumiata  iscălit 
că ai luat ca visternic 120/, la sută. 
Oare D-ta, care te provoci la adunarea, 
generală în care doără stau bieți țărani 
ce nu știu statutul și să încred în capul 
superior al D-tale — nu cunoşti statutele 
şi nu ştii că o adunare nu poate hotări 
ba nici exista contra înţelesului legii 
nici al statutului pentru bănci raifieisiane. 

Pentru ce primeşti D-ta dela ţărani 
simbria de 120 fl. anual doară sigur 
numai pentru că se substitui neştiința 
lor cu a D-tale înţelepciune superioară. 

D-ta scrii :... »care se crede îndreptățit 
de a lua de haram și dela bănci raif- 
feisiene, precum ia dela morți și dela, 
cei vii, ca să-şi șteargă botul, căci doară 
Mănăstirenii nu sînt atit de răbdători, 

precum i-au fost Voronicenii să-l ţie pre 
un putrigai cu casa-i hamnisită în spa- 
tele lore. 

D-le Medvighi! D-ta eşti vestit în 
ţară de un patimaş. D-ta cind vezi pe 
un preot te aprinzi ca și curcanul cînd 
vede coloarea roşă. Hu am luat pentru 
un sărman văr al meu dela bancă vr'o 
50 fi. împrumut şi am plătit 12 la sută 
pentru el ca şi la băncile jidovești ; dară 
stau destul de bine cu creditul meu per- 
sonal și pentru o sumă înzecită, eară 
D-ta, care ai luat vr'o 800 cor. dela 
bancă cu ce le vei plăti? Şi ai avut 
îndrăzneală de a mai cere mai multe 
sute dela, bancă pe baza datoriilor imense 
private cele ai! 

Vezi d-le cum se potrivește espresia 
D-tale »să-și șteargă botule căci cam așa 
au zis țăranii cind ţi-au refusat împru- 
mutul. 

D-ta, zici că mănăstirenii nu sînt răb- 
dători, este drept, dară numai în înţelesul 
că nu față de persoana mea ci față de 
D-ta. Stii doară d-le cum te-au apucat 
Duminică la 19/5 pe imășăl țăranii la 
treabă cind vroeai să-i asmuţi asupra 
mea? Aduţi aminte de cuvintele lor cind 
ți-au arătat drumul spre casă cu rugă- 
mintea să te duci în grabă ca să nu se 
adeverească că sînt ei bătăuși după cum 
i-al făcut în gazetă. 

Ştii ce ţi-au zis în față femeile, că ai 
luat florini pentru bumbac şi nici bumbac 
nici florin nu au mai văzut. Mănăstirenii 
nu sînt răbdători D-ta o ştii căci dovedesc 
ferestele sparte a D-tale. Eară dacă sînt 
eu hămnisit, atunci de ce ai primit d la 
mine coşărei de colaci de repeţite ori și 
primeşte și internatul de fetițe regulat 
la sărbători saci de colaci, şi-i mîncă 
acolo şi a D-tale copii? Oare cine-i 
hamnisit d-le fără pic de rușine, omenie 
şi recunoștință ? 

D-le! să mai grăim o vorbă serioasă! 
D-ta zici în gazetă: »... cu abnegare 
am sămănat pe unde am fost tot felul 
de bunătăţi prin urmare şi în Mănăstirea- 
Humorului. ..« 

Drept este d-le învățător Medvighi că 
D-ta ai sămănat bunătăţi. In toate co- 
munele ai început-o dela cap așa în st. 
Ile cu părintele Cercavschi, în Valeasacă 
cu prea bunul părinte Dimitrie Paşcan 
ca n'au viot să-ți împrumute bani dela 
discosul bisericesc și ai ajuns cu D-sa 
pînă la tribunal în Suceava, în Baiasești 
cu păr. Siretian Ilarion, în Mănăstirea- 
Humorului cu păr. George Boca dela 
care ai forțat un împrumut personal de 
600 cor. și ţi-au refusat; apoi cu mine 
pentru că ţi-am refusat a depune banii 
discosului, cam 2500 cor. în banca din 
loc unde D-ta ești visternic. Ei bine să 
vedem ori de am avut dreptul de a 
refusa depunerea. Eu am prevăzut că 
banca va servi la timpul său în minele 
Detale de un mijloc mirșav de agitaţie 
pentru scopurile D-tale. 


Eată argumente : 


1. După cum mi-au spus Simion Ma- 
covei — care are 100 fl. împrumutați 
dela bancă; D-ta în ziua alegerii dimi- 
neața la oarele 7:/, ai venit la poarta lui 
ŞI i-ai pomenit de banii împrumutați, și 
numai că au tăgăduit ţidula de votare 
zicind că-ila feciorul său, a scăpat de 
D-ta. 

2. Lmi Domenţian Macovei i-ai arătat 
banca de o sută de fi. că-i vei da-o la 
cererea sa împrumut dacă va da ţidula 
sa să io scri Deta, 

3. Vasile Macovei şi Puiţan s'au 
jăluit mie înaintea martorilor Vasile 
Hojbotă, (George Buburuzan şi mulți 
„alții, că ai făcut batjocură din ţidulele lor. 


APARAREA NAȚIONALĂ. 


Pot să înșir mulți ilegalităţi comise 
de D-ta. Vezi d-le Medvighi de ce nu 
am vroit eu ca să agitezi și cu banii bi- 
sericeşti ? Oare să videm ce bunătăţi ai 
mai sămănat prin M.-Humorului. Ca 
conducător a școalei ai fost aşa de ne- 
colegial față de subînvățţătorii D-tale, că 
nau mai fost chip pentru ei de a sluji 
mai mult de un an ba chiar citeva luni. 
D-ta ai făcut abuz de puterea oficioasă 
ca față de dl Vacareanu, care-ţi era ghimp 
in ochi pentru că era junimean. Cite 
scirboase scene nu le-ai provocat D-ta 
cu cunoscuta-ți sămînță de bunătăţi. Pe 
aici ai părîndat vr'o 5 învăţători în clasă ! 

Oare ce mai poate deprinde copilul 
care schimbă cinci înv. intr'un an. Căci 
unul predă învățămîntul în mod inductiv, 
altul detuctiv, altul intuitiv, altul em- 
piric altul cu argumentum hominem şi 
copilul cu ce s'au pricopsit!? 

Cateheților le faci imposibilă împlinirea 
datoriei lor, căci cînd vine la şcoală află 
ori numai 100 R. şi copiii clănțăninăd din 
dinți sau orariul (bietul instrument năcăjit) 
arătînd un cuart şi cici minute mai mult 
(pe cînd toată lumea are cu atîta mai 
puţin,) copiii nicăiri, eară în cartea săp- 
tămînală mînţeli de ale D-tale nemai- 
pomenit de arogante ca acele din anul 
1904./5 asupra păr. George Boca și 1906 


asupra mea, 


D-ta crezi ca poporul spre semn de 
mulţumire î-ţi va săruta mîna! 

Să vedem pentru ce! Ai clopoțel la 
școală şi nu vroeşti să-l suni. Copiii dacă 
vin ceva întirziaţi află ușa școalei încuiată 
şi ei capătă absenţe și pedepse. De unde 
ai dreptul D-ta să încui uşa şcoalei în 
timp de învăţămînt și să priveşti copii 
intîrziați tot din cauza D-tale pentru că 
nu ai sunat clopoțelul — de neapăruți, 
D.le aceasta este ilegalitate! 

D-le Medvighi! eu cel atit de birfit 
de D-ta am colectat după cum colectez 
şi azi bani în biserică şi am cumpărat 
12 sumanele la băeţi sărmani. Eu ţi-am 
informat scrisual să-mi trimiţi 12 copii 
vrednici la cancelaria parohială! D-ta 
nu ai făcut nici atita bine ia copiii goi 
și au umblat bieţii toată earna tremurind 
de frig. Numai să nu-ți sărute poporul 
mînile ? Ţi-au și dat semne de vie dra- 
goste cînd te-au petrecut o sumedenie 
de oameni şuerind și făşcăind dupa D-ta 
în Humor (după mărturnia-ţi proprie în- 
aintea d-lui Longhin Buburuzan). Mie 
îmi mai sînt cunoscute argumente pal- 
pabile cari adeveresc iubirea ce o ai în 
popor și speranţa că-ţi va săruta mînele! 

D-ta d-le! care a. crescut cu colaci 
dăscălești căci mi se pare că tatăl D-tale 
să fie și astăzi dascăl bisericesc nu știu 
unde peste Prut, ești așa cinic (fără 
rușine) că hulești starea din care ai eșit 
şi crescut ca elementele cele mai de- 
pravate. 

Fie-ţi ruşine fiu rătăcit! 

Aceste scrise, cari toate sint adevărate 
și nu calomnii infame isvorite din o inimă 
plină de venin ca articolii din »Voințae 
(Nr. 22 pag. 5 scriși de D-ta și 
cumnatul D-tale cel vestit din Voroneţ 
Costan (Gemenariu, ar trebui să fie în 
serioasa atențiune a înaltului consiliu 


școlar al ţării, căci numirea învățătorului 


este de a lumina norodul prin învăţătură 
conştiincioasă în şcoală, eară nu asnu- 
ţarea, norodului asupra conducătorilor săi 
fireşti a preoților într'un nod precugetat 
diabolesc şi bine organizat servindu-se 
de bancă, cabinet, arcășii, în mod murdar 
spre a ajunge scopuri miîrşave şi egoiste ! 

Spune d-le sămănător Medvighi, cîţi 
băeți ai luminat D-ta aşa ca să-i fi băgat 
la gimnasii cîtă vreme ai sămănat bună- 
tăți în M. Humor? Nici pe unulşi D-ta 


nu te ruşinezi înaintea publicităţii să te 
fălești aşa, de tot întrecut ?! 

Dară dacă aş urma tot aşa, și am 
mult material, unde voi ajunge — pînă 
acum mi-am trecut deja prea multă 
negreală din calimăr! 


Dară încă una prea vrednice dascăl 
Medvighi ! cel cu ochii plînşi ca vulpea 
(propriele-ți cuvinte!) Eu vulpea n'am 
văzut'o plingînd doară de mila cucoșului 
prost și fălos cînd i-au sucit grumazu! 


Isidor Zavadozschi, 
preot în Măn.-Humor. 


Declarare. 


Onorată redacţie ! 


Iscîndu-se nedumeriri despr> ţinuta 
mea în ultima campanie electorală, vă 
rog să publicaţi spre apărarea, smereniei 
mele următoarele șire. În 15 Februarie 
a. c. sa ţinut în Cimpulung faimoasa 
adunare publică, în care au îndurat 
»pseudo-democraţiie« primul lor dezastru 
la noi. Pe atuncia se zvonise prin oraș, 
cumcă dl Teodor Stefanelli neobţinind 
concediul cerut nu mai candidează. Întrînd 
eu în sala comunală, unde afla loc adu- 
narea, cam întirziat am ajuns tocmai la 
momentul, cind cantorul local Georgi 
Hutu proclamă pe dl conte Bellegarde 
ca candidat. Întrebai pe intelectualii pre- 
zenți de cauză — pot numi la trebuinţă 
șI persoane — şi mi se răspunse, că can- 
didatul comitetului național nu mai vine 
și deci s'ar fi luat refugiu la dl conte. 
În această situaţie priveam candidatura 
acestuia de fapt împlinit. şi cunoscind 
calitățile și filoromînismul d-sale pronun- 
țat, n'am ezitat atuncia a-l accepta, 
pentru caz, că dl Stefanelli s'a fi retras. 
Atuncia, s'a întîmplat scena cunoscută cu 
dl Aurel Onciul, care după un sistem 
practicat deja la alegerile dietale în contra 
candidatului nostru Dr. Emilian Criclevici 
căuta să spargă adunarea cu ajutorul 
unor aderenți aduși anume dela Dorna. 
Provocât fiind de cei din juru-mi, care 
cunoscîind temperamentul meu, au recurs 
la un procedeu vehement, urcai repede 
tribuna şi-i răspunsei d-lui Onciul în 
numele comitetului național, caracterizând 
în termin: puternici demersurile sale poli- 
tice şi plecîndu-mă voinţei obşteşti — uu 
princip, de care mă ţin totdeauna în 
chestii politice — mă declarai înţeles cu 
candidatura d-lui conte Bellegarde însă 
sub condiţia c'ar mergepepro- 
gramul național. Spre acest scop 
propuse apoi vornicul din Fundulmoldovei 
Țeodor Leuştean o întrebare imediată la 
dl conte şi acluzindu-se şi dl Onciul 
cu credincioşii săi acestei păreri s'a spart 
adunarea. 

Citeva zile după aceasta sosi declaraţia 
d-lui Teodor Stefanelli cu primirea man- 
datului. Vă puteţi închipui consternaţia, 
noastră a acelora, care optima fide cre- 
zuseră în repășirea d-sale! Confuzia ce 
sa iscat apoi chiar în sinul comitetului 
districtual va pricepe acela ce cunoaşte co- 
respondența, ce sa urmat apoi între 
acesta şi comitetul central din Cernăuţi. 
Constat aice, că dl conte n'a primit can- 
didatura, oferită de adunarea din 16 Fe- 
vruarie a. c., ci din contră ar fi declarat, 
dacă i-am putea crede d-lui Onciul şi 
>» Voinţei Poporului«, că ar comite prin 
aceasta un rupt la corpul nostru naţional. 
Aceasta a durat vr'o 2—3 săptămini, pină 
ce însfirşit după ce pe baza acestei ab- 
ziceri, am fost proclamat pe dl Teodor 
Stefanelli, ne surprinse ştirea, că dl conte 
ar fi dispus »să primiască alegerea, însă 
fără să candidezee. Într'o așa împrejurare 
mi-a da drept orişicare om prudent, că 
pe noi, care înainte de toate ţinem la 

partid, aşa o declarare rezervată şi cam 
circumspectă, nu ne-a putut satisface. 

Un atare procedeu, fără program de- 
tailat, ci numai întrun mod mistic și 
apoi trimbiţat de cîţiva lipași ca dl 
Tigran Pruncul (armean), Teofil Lupu 
(Onciulist) et tutti irutti, a trebuit să fie 
combătut din punctul de vedere pur na- 
țional, Că aceasta s'a efectuit cu cea 
mai mare obiectivitate și că dl conte a 
fost aproape îndumnezeit de noi pentru 
binefacerile sale, vor dovedi cercurile largi 
ale alegătorilor. 

Cu toate acestea organul d-lui Florică 
Lupu m'a insultat în două numere con= 
secutive pentru ţinuta mea din 15 Fe- 
vruarie a. c. şi nefiind deprins a mă 
lăsa, batjocurit i-am intentat proces de 
presă, al cărui rezultat îl aştept la ter- 
minul din 5 lunie a. c. Voiu reveni 
atuncia asupra obiceiului cuconașilor dela 
>» Voința Poporuluic, de .— a înţura în 
tot — ce nu li convine, fără frîu şi cri- 
tică. Aceiași » Voinţă n'a reproşat d-lui 
Aurel Onciul, pentru-că a aderat la can- 
didatura d-lui conte Bellegarde în modul 
indicat, nici d-lui Florică Lupu, care şi 
el a aprobat-o, nici familiantului acestuia 
din Cîmpulung, care în ruptul capului a 
vulgarizat-o, ci s'a acăţat de mine săr- 
manul, care am păcatul principal, de a li 
fi arătat d-lor democrați urmările poli- 
ticei lor nefaste. 

Ținuta mea am rectificat-o la timpul 
său atit în jurnalul local de aicea, cît şi 
la adunarea bărbaţilor de încredere din 
Cernăuţ din 25 Martie, şi cu toate acestea 
mi se comunică, că mă poartă şi pe mine 
în gura lumii cernăuțene. Cine cunoaşte 
ținerea mea la partidul poporal, unde 
mi-am jertfit chiar exiștența, nu va, trage 
la îndoială cinstea mea politică, care 
doară nu se mărginește la un cult de 
persoane, ci la principii de partid şi de 
naţiune. 


Cîmpulung, 30 Maiu 1907. 
Dr. T. Bocance. 


Dela fraţii din Ardeal. 


Săptămina trecută e bogată în eveni- 
mente importante pentru viața naţională 
și bisericească a Rominilor din Ungaria. 

În zilele trecute casa magnaţilor a votat 
proectul cel cu tendinţe josnice a lui 
Apponyi, în urma căruia să va curma 
în timpul cel mai apropiat firul vieţii a 
celor 2274 şcoli confesionale (după ra- 
portul ministeriului de culte şi instruc- 
ţiune pro 1901/02). | 

Tot în decursul săptăminii acesteia sau 
intrunit soboarele bisericeşti, numite la 
noi »sinoade eparhialec spre a desbate 
afacerile bisericeşti şi şcolare din cele 
trei dieceze ale metropolii. 

În aceste zile au dat o luptă frumoasă 
și Romînii din comitatul Caraş-Severin 
în obicinuita congregaţie de primăvară, 
unde conducătorii Bănatului au ştiut să 
impună prin o tactică corectă. 

Şi în fine Rominii din Bihor, a căror 
sentimente naționale le-au ştiut să le în- 
cătuşe atit timp sătrapii administrativi, 
dau dovezi continue prin ţinerea adună- 
rilor poporale, despre trezirea lor na- 
țională. 

Voi schiţa de astă dată cu puţine cu- 
vinte numai citeva din hotăririle fru- 
moase, ce le-au luat cele 3 sinoade, cari 
protestează contra tendinţelor proectului 
lui Apponyi, mulțămesc arhiereilor pentru 
apărarea intereselor neamului şi îi roagă 
să continue lupta începută pînă la cel 
mai de pe urmă for constituţional. Sino- 
dul din Sibiiu își esprimă dorința mă- 
ririi seminarului teologic, cel din Caran- 
sebeș aranjează afacerile diferitelor funda- 

țiuni, planul învăţămîntului teologic întro- 
ducînd de studiu obligat și noţiunile de 
drept public şi privat, cu deosebire la 
partea practică şi praxa de 6 săptămîni, 
ce au să-o facă candidaţii de preoție în 
cancelăria protopresbiterului tractual, şi 
în fine cel din Arad aduce hotăriri pen- 
tru stîrpirea convieţuirilor nelegiuite şi a 
alcoolizmului îndrumînd  conzistorul să 
receră guvernul ca să închidă birturile 
de Simbătă seara pînă Luni dimineaţa, 
sau preoțimea și învățătorimea să obligă, 
ca să ţină prelegeri publice asupra stri- 
căciunei beuturilor, şi să procure pentru 
fiecare comună tablouri şi cărți cu con- 
ţinut antialcoolic. 

Iată un exemplu despre folosul real, 
ce ni-l aduce sinodalitatea bisericii noa- 
stre, iată cauza, de ce priveşte fiecare 
Romin adevărat cu mîndne și cu aten- 
țțune deosebită la toate instituțiunile 
noastre bisericeşţi. 

Mă gîndesc la sărmana, Bucovină, că- 
rela nu îi este scris în cartea sorții să 
te părtașa acestei fenciri, poate din cauza 
purtării fiilor ei! 

XX % 

Dieta din Budapesta sa redeschis. De- 
putatul Maniu a vorbit din punct de 
vedere naționalist la proectul de lege 
despre servitori, prezentat de ministru 
agriculturii Darânyi, 

XXX 

Guvernul »cel mare«, iară promisese 
tot, cînd era în strimtoare, nu e în stare 
să-și împlinească promisiunile. Croaţii cer 
respectarea limbii naționale — garantată 
prin lege, la căile ferate din Croaţia, pe 
cînd ministeriul a prezentat un proiect 
relativ la pragmatica funcţionarilor dela 
căile ferate cu intenţiuni contrare. De- 
putaţii croații nu cedează şi au declarat 
că dacă nu li-se respectează legea, vor 
face cauză comună cu naţionalitățile. Vom 
vedea ! 


Ne miră însă, că Croaților abia acum 
le-a venit mintea, să nu creadă minciu- 
nile celor cari ştiu numai promite. 


Ştiri locale şi din țară. 


M. S. Împăratul a primit Marţi în 28 
Mai în audiență pe consilierul guv. și 
directorul poliţiei din Cernăuț dl Con- 
stantin Tarangul, care se presentase pentru 
a aduce M. Ș. mulțămitele sale pentru 
decorația primită de curind. 


Proces de presă. Miercuri în 5 lunie 
a. c. se va pertracta la tribunalul penal 
din Cernăuţ procesul de presă intentat 
> Voinţei Poporului« de cătră dl Dr. T. 
Bocancea din Cimpulung.  Incriminate 
sînt mai multe părți din cîţiva articoli 
apăruți în aceasta gazetă, în care dl Bo- 
cancea a fost atacat pentru ţinuta sa 
politică într'un mod necvalificabil. 


Logodnă. Simpaticul şi inimosul asesor 
consistorial din Caransebeş, dl Dr. Di- 
mitrie Cioloca, cunoscut de pe vremea 
petrecerii sale îndelungate în mijlocul 
nostru, și-a logodit de viitoare soţie pe 
d-șoara Elena, fiica fruntașului romîn din 
Bănat dl Daniil Lotchiţa. Sincere fe- 
licitări ! 

„Reuniunea meseriașilor romîni din 
Cernăuţ și suburbii“ își va ţinea prima 
adunare generală Duminecă la 9 lunie 
st. n. la oarele Il a. m. în sala »Armo- 
niei« în Palatul naţional, piața princi- 
pală Nr. 3. P. 'L. publicul romîn se în- 
vită a participa la aceasta adunare, Comi- 
tetul provizor. 


Curs de preparare. Societatea »Școala 
Romînă în Suceava« va întreține şi în 
anul curent pe timpul feriilor școlare, 
adecă din 10 lulie pînă 30 August 1907 
pentru elevii romîni un curs de prepa- 
rare pentru examenul de primire în clasa 
|. gimnasială, secțiunea romînă. Pentru 
cărțile necesare și acoperirea speselor îm- 
preunate cu susținerea acestui curs va 
solvi fiecare elev o taxă de 8 coroane. 





Inscrierile se vor face în 10 Iulie dela 
8—11l oare a. m. în edificiul școalei rom, 
de băieţi din loc. Suceava, în Iunie 1907. 
Comitetul societăţii »Şooala Romînă în 
Suceavac. 


Bancnotele de 5 fl. și 50 fl. se mai 
pot; schimba pînă la 1 Aug. crt. cei ce 
au astfel de bani, să grăbească a-i schimba 
că dela data de mai sus își pierd va- 
loarea. 


Monede jubiiare. Jubileulu: de domnie 
de 60 ani a Majestăţiii Sale se va da 
expresiune Și prin impregnarea de mo- 
nede jubilare, cari să eterniseze pentru 
generațiunile viitoare amintirea acestui 
restimp atît de important de domnie a 
Majestății Sale. Între ulte monede se 
va impregna și una de aur representind 
valoarea de 100 coroane. 


P. 1. Domnii abonenţi, cari sînt 


în restanță cu plata abonamen- 


tului, sînt rugaţi cu insistenţă a-şi 
achita cît de curînd plata pentru 
abonament 


Ştiri din lume. 


Regina Rominiei Elisabeta a primit din 
partea Împărătesei-Mame Maria Feodo. 
rovna 0 serisoare de mulțumire pentru 
ajutoarele trimise din Romînia răniților 
ruși in ultimul răsboiu, precum și însem- 
nele Crucei roşii, cl. IL. Dl de Giers, tri- 
misul extraordinar şi ministrul plenipo- 
tențiar al usiei, a avut onoare a remite 
Reginei Elisabeta, această scrisoare şi 
însemnele. 


Turneul d-șoarei Agatha Birsescu Ilustra 
tragediană, d-ra Agatha Birsescu, pără- 
sește peste cîteva zile Rominia. Fa pleacă 
în tovărășia talentatului artist dl Const. 
Radovici, fostul director al teatrului na- 
țional din Craiova. Din Bucureşti ei pleacă 
direct la Berlin, unde vor rămînea cîtva 
timp şi unde va avea loc căsătoria lor. 
Dela Berlin artiștii romîni se îndreaptă 
în noul continent. D-şoara Biîrsescu are 
un angajament la » lrwing- Place Theathere 
pentru un sezon complet de 8 luni. Tot 
acolo va juca şi dl Const. Radovici. La 
teatrul acesta se fac mari pregătiri în 
vederea, seriei acesteia de reprezentanţii 
şi teatrul a fost complet reorganizat. A 
fost numit un nou director în locul d-lui 
Conried, anume D-rul Baumfield, ziarist 
și autor dramatic. Repertoriul, pe care-l 
va juca acolo d-ra Bîrsescu în limba 
germană, e compus din tragedii clasice 
și drame moderne. D sa va mai lua parte 
la o serie de matineuri literare, organi- 
zate pentru a populariza cele mai de 
seamă  producţiuni literare şi artistice 
germane. Cu ocazia acestui turneu d-ra 
Birsescu și dl Radovici vor organiza în 
noul continent şi o serie de reprezentații 
în limba rominească cu piese ca: »Meşte- 
rul Manole«, »Mărioară«, etc. 


Moartea unui general romin. In Bu- 
cureșt a încetat din viață Dumineca tre- 
cută generalul-medic Dr. A. Fotino în 
etate de 73 ani. A jucat un rol impor- 
tant în campania dela 1877, ca şef al 
ambulanţei marelui cartier general. La 
1883 a fost înaintat la gradul de medie 
inspector-general al serviciului sanitar. La 
1898 a trecut în rezervă. 


Academia Romînă a fost autorizată să 
primească donaţiunea făcută de doamna 
Alexandrina Ghica, conzistind din suma 
de 50.000 le:, scrisuri urbane, cu obli- 
gațiunea, ca donatoarea -să primească, 
pînă la trecerea sa din viaţă cupoanele. 
Apoi se va forma un fond »Ioan (Ghicae, 
din venitul căruia să se cumpere şi pu- 
blice documente interne şi externe rela- 
tive la Istoria Romiînilor. 


Confiscarea operelor lui Tolstoi. Din 
Petersburg se anunţă, că toate operile 
contelui “Tolstoi, apărute pină acum în 
străinătate, au tost confiscate în Rusia. 


Mărcile postale jubilare romînc au fost 
retrase din circulațiune cu ziua de 12/25 
Maiu a. c. Prin urmare aceste mărci nu 
mai au nici o valoare pentru serviciul 
postal romiîn. 


Redactor responsabil: Dionisie Voronca, oficial c. r. de poşte: i r. 


Declarare. 


Am primit spre publicare următoarea, 
declarare trimisă la redacţia gazetei 
» Vutonule. 


Onorabilă redacţiune a foaiei clericale 
independente » Viitoriul«! 


De oarece articolul de fond »Pro 
domo« al ziarului » Viitoriul« ddto 15/28 
Maiu Nrul 10, indirect apără interesele 
unei foi, care pe toate paginele sale trage 
în noroi biserica noastră și calomniază 
pre acei membrii ai Ei, cari nu sînt 
aderenți ai acelui partid și — tot indi- 
rect — aruncă toată culpa asupra celora, 
cari din feliurite cauze în parochu au 
nişcari neînţelegeri cu o parte mică de 
păstoriți malcontenţi, foaia > Viitoriuc nu 
mai merită titlul de »independentăc« și 
cu atît mai puţin de o foaie deamnă 
clericală. 


T'rimițindu-vă onorariul de abonament 
pe anul curent, vă rog a nu mă mai 
privi ca abonent. 

Cernăuţ, 17/30 Maiu 1907. 


Arhimandritul Juvenal Stefanelli. 


a O a i a a De 


Invitare. 


Insoţirea de păstrare şi credit pentru 
Cernăuţ și suburbii, însoţire dn Sl 
cu garanţă nemărginită în Cernăuţ, îș 
va ţine adunarea generală ordinară 4 
16 lunie a. c. la oarele 3 p. m. în sala 
> Armonieic, piaţa principală Nr. 3 cu 
următoarea ordine de zi: 


1. Raportul direcţiunii despre starea 
însoţirii şi activitatea direcțiunii ; 


2, Propunerea consiliului de controlă 
relativ la raportul gestiunii, la încheierea 
conturilor şi la bilanţul pentru anul 1906, 
la absolutoriul direcţiunii, a visternicilor 
și al consiliului de controlă, şi la întrebu- 
inţarea profitului. 


3. Fixarea stării părtăşilor şi a depu- 
nerilor; fixarea terminelor de revocare 
pentru RER spre păstrare ; 


4. Alegerea de trei membri în direc- 
țune ; 

5, Alegerea de cinci membri în con- 
siliul de controlă ; 

6. Alegerea unui visternic și sistemi- 
zarea unui post de funcţionar stabil al 
însoţirei ; 

7. Revocarea părtăşiilor dela Cen- 
trală, și 

8. Modificarea statutelor. 


„Dacă la aceasta adunare nu va fi de 
față numărul membrilor recerut prin 
statute pentru modificarea  statutelor, 
atunai se va ține în 24 lunie a.c.o 
altă adunare generală extraordinară, la 
care se va hotărî asupra puctului »mo- 
dificarea statutelor« fără privire la nu- 
mărul membrilor prezenţi. 

Încheierea conturilor cu raportul şi 
propunerile direcțiunii și ale consiliului 
de controlă se află în localul însoțirei,. 
piaţa principală Nr. 3 şi membri pot 
lua privire în ele. 

Cernăuţ, în 30 Mai 1907. 


Adrian Bocca, 
vicedirector. 


Bibliografie. 


A apărut: 


A apărut Nr. 8 din »Revista politică 
și literară« cu următoriul sumar: Blăja- 
nul, Timpul jertfelor; IL. Agîrbiceanu, 
Fragmente; Dr. loan Scurtu, Literatura 
ca, factor al solidarităţii neamului ; Dafin, 
Bătrînul (poezie); Un moţ, Cineapon den 


din Bucureşti; A. C., Răscoala ţărani- 
lor; A. Ciato, Credinţă (poezie); Dr. V. 
oii Viaţa din trecut; Dr. V. Ma- 


caveiu, O săptămînă în ţară E cu, 
creionul) ; Cronica literară: m. n. Luca 
Rusu:  Mitropohtul Sava canto de 
Dr. Aug. Bunea, Romulus Ciofec; 
Doamne ajută-ne, București 1907. Ceai 
Wilde : Solomea, tr. de Z. Birsan, Bi- 
blioteca, pentru toţi. Bucureşti 1907. Adio 
Ciato: Răspuns Luceafărului. Reviste, 
Redacţional etc. Apare la Blaj (Balăzs- 
falva). Abonamentul 10 cor. pe an, pen- 
tru învăţători şi studenți 6 cor. Pentru 
Rominia și străinătate 12 cor. 

Cea mai bogată baie feruginoasă în acid carbonic şi baie 
de nămol, idroterapie raţională, cură de zer şi lapte 





staţie a căilor ferate, situată la con- 
fluenţa Dornei şi Bistriţei aurie 14 oare 
depărtare dela Bucureşti şi 11 oare 

depărtare dela Liov. - - - 


In Carpatii Bucovinei 
paţii B 
asia udă aaa; 
Palate monumentale de cură, apaducte din isvoare 
alpine, canalizaţie, lumină electrică, cale pentru bici- 
clele, de două ori pe zi concerte ale musicei militare 
dela regimentul din Bistriţa, excursiuni în România, 
Transilvania şi Ungaria apropiată cu trăsura, călare 
și plute. Succese splendide la boale de nervi, boale 
lemeeşti şi cele de inimă, la anemie, arteriosclerosă 
și exodate. Prospecte gratis. Informaţiuni medicale 


se pot lua la medicul stabilimentului de băi cons. imp. 


Im. Arthur Locebel. 

- Societatea tipografică bucovineană în Cernăuţ. 

